钦定古今图书集成/理学汇编/字学典/第078卷 > 王氏法书苑 > 《论定武兰亭》
## 钦定古今图书集成/理学汇编/字学典/第078卷 > 王氏法书苑 > 《论定武兰亭》

《兰亭帖》，世以定武本为冠。自薛珦作帅，别刻石易去
干元石，镌损“天流带右”四字以惑人，然元本亦有法
可辨，镌损四字，一也；“管弦之盛”，字上不损处，若八字
小龟形，二也；“是日也”“观宇宙”两行之间，界行最肥，直
界伸脚，十字下出横开外，三也；“管弦之盛”，“盛”字之刀
锯利如钩，四也；“痛”字改笔处不模糊，五也；“‘兴感之由’，
由字类申，列叙之列，其坚如铁钉。”此其大略。然定武
又自有肥、瘦二本而镌损者，乃瘦本为真、定武无疑。
何以知之？今复州本以真定武本重摹，亦镌损四字，
其字极瘦。王顺伯、何延之争辨如聚讼。然瘦本风韵
竟胜，岂能逃识者之鉴？其瘦本之石，宣和间就薛珦
家宣取入禁中，龛于睿思殿东壁。建炎南渡，宋泽遣
人护送此石至维扬。寇犯维扬，不知所在，或云“金人
以毡裘裹之，车载而去。”